Մանիկ Աճեմյան

Մանիկ Աճեմյան (), հայ բանաստեղծ, լրագրող, 1995 թվականից Հայաստանի գրողների միության անդամ։ 2015 թվականին Հայաստանի Հանրապետության մշակույթի նախարար Հասմիկ Պողոսյանի հրամանով պարգևատրվել է «Գրիգոր Նարեկացի» հուշամեդալով։

Կենսագրություն 
Ծնվել է 1955 թվականի մարտի 25-ին, Երևանում։ Ավարտել է ԵՊՀ բանասիրական ֆակուլտետը։ Լրագրողական աշխատանքային կենսագրությունը սկսել է «Պիոներ կանչ» թերթից, որտեղ տպագրել է առաջին բանաստեղծությունը։

Հիմնել է «Արեգնածին» գրական բարեգործական հասարակական կազմակերպությունը, Հայ բարեգործական ընդհանուր միության և Մայր Աթոռ Սուրբ Էջմիածնի Նորքի հայորդյաց տան գրական-ստեղծագործական դասարանը։ Ավետիք Իսահակյանի անվան քաղաքային գրադարանում բացել է «Երեք սերունդների բանավեճի գրական սրճարան» ակումբը։

Երկեր 
 Ամառ. կիրակի, Երևան, 2012։
 Սահմանն անսահմանի, 2010։
 Առավոտ լուսո, Երևան, 2004։
 Ինը երգ և սեր, Երևան, 1992։
 Երազ և գույն, Երևան, 1990։

Պարգևներ և մրցանակներ 
 2012 թվականին արժանացել է Հայաստանի գրողների միության պատվոգրի՝ հայ գրականության քարոզչության գործում ունեցած ավանդի համար։
 1982 թվականին արժանացել է ՀԽՍՀ Լուսավորության նախարարության պատվոգրի։
2015 թվականին Հայաստանի Հանրապետության մշակույթի նախարար Հասմիկ Պողոսյանի հրամանով պարգևատրվել է «Գրիգոր Նարեկացի» հուշամեդալով։

Տես նաև 
 Հայաստանի գրողների միության անդամների ցանկ

Աղբյուրներ 
 

Հայ բանաստեղծներ
Հայ լրագրողներ
Հայաստանի գրողների միության անդամներ
ԵՊՀ բանասիրական ֆակուլտետի շրջանավարտներ